Silkefuru

Silkefuru er en art i furuslekten innenfor furufamilien. Den vokser i fjellene på Balkan i Nord-Makedonia, Montenegro, Serbia, Bulgaria, Kosovo, Albania, og på et lite område i det nordligste Hellas.

Arten blir 30–40 meter høy, med en diameter inntil 1,5 meter. Nålene kan bli 11 cm lange, sitter i klaser på fem, og er grønne. Konglene er harde og inntil 16–20 cm lange. De har frø med tynne vinger, og spres enten med vinden eller med nøttekråke. Barken er furete med små skjold av barkskjell, brungrå eller mattgrå i fargen.

Arten vokser i høyereliggende strøk og tåler temperaturer ned til −45 °C. Den er en populær hage- og parkart.

I Fremmedartslista er den vurdert til lav risiko på grunn av begrenset invasjonspotensial og ingen kjent økologisk effekt.

 Referanser 

 Litteratur 




 Eksterne lenker 


Kategori:Furuslekten
Kategori:Europas flora
Kategori:Arter som tidligere har stått på Norsk svarteliste
Kategori:Nær truede arter på IUCNs rødliste